עלטה

עלטה הוא סרט דרמה ישראלי וסרט הביכורים של מיכאל מאיר שהוקרן לראשונה בפסטיבל הסרטים הבינלאומי חיפה באוקטובר 2012. הסרט הוא סיפור אנושי קיומי המתקיים בסיטואציה חברתית מורכבת של שתי חברות, הישראלית והפלסטינית, שבה קו ההפרדה בין הבערות והנאורות, אינו בהכרח קו ההפרדה הלאומי. הסרט יצא להקרנות מסחריות בישראל ב-28 בפברואר 2013 ובמהלך מרץ-אפריל 2013 יצא בלונדון, פריז, ברלין, אמסטרדם, וינה, בריסל ודבלין. בקיץ 2013 יצא הסרט בארצות הברית, ברזיל ובמדינות נוספות. "עלטה" הוצג לראשונה בפסטיבל טורונטו, והשתתף בפסטיבלי הקולנוע של שיקגו, אטלנטה, סנטה ברברה (בה זכה בשורת פרסים), המבורג, סלוניקי וריו דה ז'ניירו. בישראל השתתף הסרט בפסטיבל חיפה וחלק את הפרס הגדול של הפסטיבל עם "למלא את החלל". "עלטה" התקבל בהתלהבות על ידי מבקרי סרטים בינלאומיים ובין היתר, תואר על ידי ההוליווד ריפורטר כסרט "כובש, חושני, מותח, רגיש ומרתק". נימר הוא צעיר פלסטיני (ניקולאס יעקוב), בן מסור וסטודנט מצטיין לפסיכולוגיה הגר ברמאללה וחולם על לימודים בחו"ל וחיים טובים יותר. בלילה גורלי אחד הוא פוגש ברועי (מיכאל אלוני), עו"ד ישראלי, והשניים מתאהבים. ככל שמערכת היחסים ביניהם מתהדקת, נימר נאלץ להתמודד עם מציאות קשה של חברה פלסטינית שמוקיעה אותו בשל זהותו המינית מכאן (והוקעתו על ידי משפחתו שבה אחיו פעיל מבחינה פוליטית), וחברה ישראלית שאינה מקבלת אותו בשל זהותו הלאומית הפלסטינית מאידך. בלילות העלטה הוא חומק אל מעבר לגדר ההפרדה אל תל אביב הנתפשת בתור העיר הזוהרת והחופשית שמעבר לגדר, אלא שהליברליות של העיר הזאת נגמרת מהרגע שזהותו הלאומית הופכת לבעיה; כאשר חבר קרוב שלו נתפס בתל אביב כשוהה בלתי חוקי, נשלח בחזרה לשטחים ושם נרצח באכזריות, נימר נשאב אל תוך מערבולת של אירועים שתעמת אותו מחדש עם מציאות חייו הכפולה - וכעת, ייאלץ לבחור בין החיים שתמיד חשב שחפץ בהם, ולבין אהבתו הגדולה לרועי. הסרט נמכר להפצה ביותר מעשרים מדינות ברחבי תבל ובכך הוא הסרט הישראלי הנמכר ביותר בעולם בשנת 2012. הוא נמכר להפצה במדינות: צרפת, גרמניה, בלגיה, הולנד, אנגליה, אירלנד, לוקסמבורג, הולנד, שווייץ, אוסטריה, ארצות הברית, קנדה, ארגנטינה, מקסיקו, ברזיל, אורוגוואי, צ'ילה ושבע מדינות במזרח אירופה (הפצה במזרח אירופה דרך רשת HBO). השתתף בפסטיבל טורונטו, פסטיבל הסרטים הבינלאומי חיפה, פסטיבל הסרטים של שיקגו, פסטיבלים בהמבורג, סלוניקי וריו דה ז'ניירו. הסרט יצא לבתי הקולנוע בישראל בפברואר 2012. הוקרן במערב אירופה בראשית אביב 2013 ובצפון אמריקה בסוף קיץ 2013. נכון להיום, הסרט לא הופץ במדיה ביתית, אך זמין לצפייה בשירותי VOD שונים. אתר האינטרנט הרשמי של עלטה (באנגלית) "עלטה", במסד הנתונים הקולנועיים IMDb (באנגלית) "עלטה", באתר נטפליקס "עלטה", באתר AllMovie (באנגלית) "עלטה", באתר Rotten Tomatoes (באנגלית) "עלטה", באתר ספר הקולנוע הישראלי "עלטה", באתר Metacritic (באנגלית) "עלטה", באתר אידיבי "עלטה", במסד הנתונים הקולנועיים KinoPoisk (ברוסית) "עלטה", במיזם "אישים" לתיעוד היצירה הישראלית "עלטה" באתר קרן הקולנוע הישראלי "עלטה" באתר פסטיבל הסרטים בחיפה "עלטה" באתר האקדמיה הישראלית לקולנוע וטלוויזיה אור סיגולי, "עלטה": תגלית השנה בקולנוע הישראלי, באתר הארץ, 2 במרץ 2013 שימי ראובני, ‏עלטה: "סיפור אהבה מרגש שיפרוט לכם על כל מיתר בגוף", באתר ‏מאקו‏, 13 בפברואר 2013 מור קומפני, באנו חושך לגרש: על "עלטה" של מיכאל מאיר, באתר nana10‏, 1 במרץ 2013 שחר עמית, ‏עלטה - "סרט איכותי על זוג שרק רוצה לחיות בשקט ופשוט לא מצליח", באתר "סרט" שמוליק דובדבני, "עלטה": הכובשים בוכים בלילה, באתר ynet, 1 במרץ 2013 מרט פרחומובסקי‏, "עלטה": סיפור אהבה הומוסקסואלי ישראלי-פלסטיני שלא מתרומם, באתר וואלה, 3 במרץ 2013 אמיר בוגן, ניסוי בכימיה: מיכאל מאיר על "עלטה", באתר ynet, 5 במרץ 2013 אורי קליין, נשאר בחשכה. על הסרט "עלטה", באתר הארץ, 10 במרץ 2013 מועדון המבקרים - הסרט "עלטה" האם שווה צפייה?, באתר רשת שימי ראובני, ‏יוצא מהעלטה: ניקולאס יעקוב בראיון אישי, באתר ‏מאקו‏, 27 בפברואר 2013 הסרט זכה בפרס יחד ביחד עם הסרט "למלא את החלל". מקור: אור סיגולי, "למלא את החלל" ו"עלטה" זכו בפסטיבל חיפה, באתר עכבר העיר, 7 באוקטובר 2012 יונת נחמני, עלטה: הסרט הישראלי הנמכר בעולם ב-2012, באתר קולנוען, 10 בדצמבר 2012